в Съюза от всички други трети държави е намалял с 8 % в периода между 2014 г. и разследвания период в рамките на прегледа. Тези страни добавиха, че отбелязаното увеличение напоследък на вноса на PET от Индия е било предизвикано от преразпределение на търговските потоци на PET в световен мащаб, като например корейски материал се продава по-изгодно в Япония.
 (209)
 В това отношение следва да се отбележи, че промишлеността на Съюза е работила с 88 % от производствения си капацитет през разследвания период в рамките на прегледа и че е увеличила производствения си капацитет през разглеждания период. Въз основа на това тя разполага с достатъчно свободен капацитет за покриване на над 85 % от общото текущо вътрешно потребление на PET в ЕС. Също така по време на разглеждания период вносът от Индия е продължил, като е имал тенденция към увеличение (вж. съображение 124). Наличен е бил и внос от други държави без наложени мерки, като той е заемал значителен пазарен дял от 18,9 % по време на разследвания период в рамките на прегледа (вж. съображение 132). Освен това секторът за рециклиране на PET, стимулиран от „Европейската стратегия за пластмасите“, ще представлява допълнителен източник на PET, за да се отговори на търсенето на този продукт в Съюза. На последно място, макар и износът на PET от Корея и Индонезия за Япония действително да се е увеличил след 2017 г., корейският и индонезийският износ за ЕС все още е представлявал съответно над 50 % и 20 % от общия им износ на PET през 2018 г. и не е имало признаци, че евентуалното му намаление не би могло да се компенсира от внос от други трети държави (30) или от самата Индия, тъй като, както вече бе посочено в съображение 124, обемите на вноса от Индия са нараснали почти пет пъти по време на разглеждания период, което е довело до увеличение от 3,3 процентни пункта на нейния пазарен дял в Съюза по време на същия период. При разследването бе установено също така, че обемът на производството и на износа от Корея следва да останат стабилни (съответно около 1 100 000 тона и 800 000 тона), обемът на производството в Индонезия следва също да остане стабилен (около 400 000 тона), докато обемът на износа от Индонезия би могъл да намалее, но само поради нарастване на местното търсене (31).
 (210)
 Поради това дори при наличието на действащи мерки по отношение на Индия, доставките на PET в Съюза не са ограничени и са налице конкурентни пазарни цени.
 (211)
 Освен това няколко заинтересовани страни заявиха, че промишлеността надолу по веригата среща трудности при прехвърляне на увеличенията на цените на суровините и както още веднъж отбелязаха — по отношение на заетостта и икономическата значимост интересите на промишлеността надолу по веригата са с по-голяма тежест от интереса на производителите на PET от Съюза. Както е посочено в съображение 206, несвързаните вносители, търговци и/или ползватели не отговориха на въпросника в рамките на настоящия преглед, за да обосноват твърдението си относно същественото въздействие върху техните разходи. Поради това при липсата